ต้องสอบปั่นไทยคม
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 16 มิ.ย. 2553
16 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 16 มิ.ย. 2553
...ตลาดหุ้นประคองตัวปิดที่จุดแนวต้าน 780.37 จุด ร่วง 0.76 จุด มูลค่าซื้อขาย 24,465 ล้านบาท
...ต่างชาติซื้อสุทธิ 4 ล้านบาท สถาบัน-กองทุนตามน้ำเก็บ 558 ล้านบาท 
...หุ้นเจริญโภคภัณฑ์ (CPF) สร้างสถิติราคาใหม่ขึ้นไปเรื่อยๆ ในรัฐบาลชุดนี้ จากราคาไม่ถึง 10 บาท จ่อ 20 บาทวอลุมแน่น และทำท่าไปได้อีกไกล ซื้อราคาไหนก็มีกำไร ตราบใดที่ราคายังขึ้นได้เรื่อยๆ ทั้งรัฐ-เอกชน พากันรวยอื้อ
...ฝืมือปล่อยข่าวปั่นหุ้น ต้องยกนิ้วโป้งให้ ไม่มีใครกล้าเอาผิด ยิ่งออกข่าวหุ้นยิ่งขึ้น เกิดมาแล้วหลายตัวก่อนหน้านี้เป็นหุ้นแบงก์รัฐ ล่าสุดไทยคม (THCOM) ทั้ง ก.ล.ต.-ตลาดหลักทรัพย์ กล้าที่จะเข้าตรวจสอบรายการซื้อขาย ใครได้ประโยชน์จากข่าวนี้ อย่าปล่อยให้การปล่อยข่าวปั่นหุ้นเป็นเรื่องถูกต้อง 
...บิ๊กล็อต SF (สยามฟิวเจอร์ ดีเวลอปเมนท์) 37 ล้านหุ้น มูลค่า 122 ล้านบาท เฉลี่ยหุ้นละ 3.30 บาท เป็นรายการปรับพอร์ตระหว่างพี่-น้อง เจ้าของ SF 
... “เกรียงไกร ศิระวณิชการ” แฟนพันธุ์แท้ตลาดหุ้นควักเงินไม่ถึง 3 แสนบาท ซื้อหุ้นไดโดมอน (DAIDO) 5% ก็ดังเปรี้ยงปร้างได้